**INDOKOLÁS**

**A helyi adókról szóló 42/2013. (XI.29.) önkormányzati rendelet módosítása (rendelettervezet)**

**Általános indokolás**

Az Alaptörvény 32. cikk (2) bekezdése, továbbá a helyi adókról szóló 1990. évi C. törvény 1.§ (1) bekezdésében kapott felhatalmazás alapján kerül módosításra Keszthely Város Önkormányzata Képviselő-testületének a helyi adókról szóló 42/2013. (XI. 29.) önkormányzati rendelete. A rendelet tartalmazza a központi adótörvények szövegi változásán alapuló módosításokat, valamint az önálló gazdálkodás megteremtéséhez szükséges helyi adók meghatározását a helyi közszolgáltatások biztosítása érdekében.

**Részletes indokolás**

**1. §-hoz**

Az iparűzési adóra vonatkozó törvénymódosítás átvezetése a rendeleten.

**2. §-hoz**

Magyarország 2021. évi központi költségvetésének megalapozásáról szóló 2020. évi LXXVI. törvény 4. §-a 2020. július 14-től hatályon kívül helyezte a Htv. reklámhordozókkal kapcsolatos rendelkezéseit, ennek átvezetését tartalmazza a rendelkezés.

**3. §-hoz**

Az 535/2020. (XII.1.) Korm.rendelet alapján az önkormányzati rendelet nem léphet hatályba.

**4. §-hoz**

Hatályba léptető és hatályon kívül rendelkezések.